2019 г. най-късно. Производителят износител не представи отговор в рамките на определения срок. На 10 септември 2019 г. той изпрати електронно писмо до Комисията с приложена информация за ликвидацията на свързаното с него дружество. С писмо от 13 септември 2019 г. Комисията потвърди, че запазва намерението си да приложи член 18 от основния регламент, тъй като последното писмо не съдържа никаква нова информация и отговорът продължава да е непълен в голяма степен. Поради това Комисията заключи, този производител износител не е могъл да представи никакви доказателства за икономическа обосновка за износа си през 2018 г., различна от пренасочване на продажбите.
 (34)
 На последно място, един производител износител поиска изслушване от службите на Комисията, което се проведе на 18 юли 2019 г. По време на това изслушване производителят износител представи отговор на въпросника на търговеца си от Хонконг и допълнителни документи и разяснения. След изслушването този производител износител представи по искане на Комисията всички необходими документи, показващи, че не е участвал в пренасочване на продажбите, продавайки разглеждания продукт от други несвързани производители износители по допълнителния си код по ТАРИК. Вследствие на това Комисията не потвърди намерението си да приложи член 18 от основния регламент по отношение на този производител износител.
 (35)
 В обобщение, 17 от 18-те производители износители бяха надлежно информирани за последиците от тяхното частично съдействие или неоказване на съдействие в съображения от 21—23 от регламента за започване на разследване. Поради това за тези 17 дружества Комисията основа констатациите си на наличните факти, наред с другото, на данните относно тенденциите в износа за Съюза (за подробности вж. съображение 36), както и на оценката си за неизяснените въпроси в отговорите им на въпросника в съответствие с член 18, параграф 1 от основния регламент.
 (36)
 От тези 17 производители износители
 —
 за 15 се е прилагало мито от 17,9 % и те са увеличили рязко износа си между 2014 г. и 2018 г. или са изнасяли над капацитета си;
 —
 двамата останали производители износители, които са имали индивидуални ставки на митото от 22,9 % и 23,4 % — по-високи от ставката на невключените в извадката оказали съдействие производители износители от 17,9 % — са намалили износа си между 2014 г. и 2018 г.
 При липсата на каквато и да е икономическа обосновка, различна от действията във връзка със заобикаляне на мерките, Комисията стигна до заключението, че тези производители износители участват в пренасочване на продажбите.
 (37)
 Следователно е целесъобразно да се прилага остатъчното мито от 36,1 % за тези 17 производители износители, които първоначално са имали по-ниско мито, както е разяснено в съображение 12, и допълнителните им кодове по ТАРИК за конкретни дружества следва да се отменят. Само за един производител износител се установи, че не участва в действия във връзка със заобикаляне на мерките, както е посочено в съображение 34, и поради това той следва да запази своя индивидуален допълнителен код по ТАРИК и митническата си ставка от 17,9 %.
 (38)
 След разгласяването три от тези 17 дружества представиха коментари, които не бяха приети от Комисията поради причините, посочени в съображения 39—41